আব্দুল্লাহ ইয়ামিন আব্দুল গাইয়ুম
আব্দুল্লাহ ইয়ামিন আব্দুল গাইয়ুম (; জন্ম: ২১ মে, ১৯৫৯) মালদ্বীপ প্রজাতন্ত্রের ৬ষ্ঠ ও বর্তমান রাষ্ট্রপতির দায়িত্ব পালন করছেন। মালদ্বীপের আইনসভা পিপলস মজলিসে সংখ্যালঘিষ্ঠ দলের নেতা ছিলেন। ১৯৯৩ সাল থেকে অদ্যাবধি ধারাবাহিকভাবে চার মেয়াদে সংসদ সদস্যরূপে নির্বাচিত হয়ে আসছেন। তিনি মিমু ও বা প্রবালদ্বীপ সংসদীয় এলাকা থেকে প্রতিনিধিত্ব করছেন।
মালদ্বীপের সংবিধান
২০০৮ সালের জুনে একটি পরিষদ, যেটি “বিশেষ মাজলিস” নামে পরিচিত, একটি নতুন সংবিধান উপস্থাপন করে। ২০০৮ সালের ৭ আগস্ট এই সংবিধান রাষ্ট্রপতি কর্তৃক অনুমোদিত হয়। এই সংবিধান প্রণয়ন কার্যক্রম শুরু হয় ২০০৩ সালে নাগরিক বিক্ষোভের কারণে রাষ্ট্রপতি গাইয়ুম আধুনিক বহুদলীয় গণতান্ত্রিক দেশের অঙ্গীকার করার পর। এই সংবিধানে বিচার বিভাগ একটি স্বাধীন কমিশনের আওতায় রাখা হয়েছে, এবং দুর্নীতি দমন ও নির্বাচন পরিচালনার জন্য আলাদা স্বাধীন কমিশনের বিধান রাখা হয়েছে। এই সংবিধান রাষ্ট্রপতির নির্বাহী ক্ষমতা হ্রাস করেছে এবং সংসদকে শক্তিশালী করেছে।  অন্যান্য পরিবর্তনসমূহের মধ্যে উল্লেখযোগ্য হলো, এই সংবিধান অনুসারে “একজন অমুসলিম মালদ্বীপের নাগরিক হতে পারবে না।”